Na temelju čl. 48. Zakona o lokalnoj i područnoj (regionalnoj) samoupravi (NN, br. 3/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Zakona o udrugama (NN 74/14, 70/17, 98/19), Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15, 37/21), čl. 37. Statuta Općine Čavle (Službene novine Primorsko goranske županije 20/14, 26/14, 27/15, 12/18, 41/18 i 3/21) i Pravilnika o financiranju programa, projekata i manifestacija koje provode organizacije civilnog društva (Službene novine Primorsko goranske županije 36/15), načelnica Općine Čavle objavljuje

**ODLUKU**

**o načinu raspodjele raspoloživih sredstava iz Proračuna Općine Čavle za 2022. godinu**

**namijenjenih financiranju projekata udruga iz kulture, zdravstvene zaštite i društvenih djelatnosti**

I.

Ovom Odlukom utvrđuje se način raspodjele sredstava namijenjenih financiranju programa udruga iz području kulture, zdravstvene zaštite i društvenih djelatnosti za 2022. godinu iz raspoloživih sredstava Općine Čavle, u ukupnom iznosu od **370.000,00** kn.

II.

Sredstva navedena u točki I. raspodijeliti će se na temelju Javnog poziva za predlaganje programa javnih potreba u kulturi, zdravstvenoj zaštiti i društvenoj djelatnosti za 2022. (u daljnjem tekstu: javni poziv) u skladu s dokumentacijom za provedbu javnog poziva koja je sastavni dio ove Odluke.

III.

Dokumentacija za provedbu javnog poziva iz točke II. ove Odluke obuhvaća:

1. tekst javnog poziva,

2. upute za prijavitelje,

3. obrasce za prijavu programa,

4. obrazac za procjenu vrijednosti programa i

5. obrasce za provedbu programa i izvještavanje.

Obrasci za prijavu iz stavka 1. ove točke su:

3.1. Obrazac opisa programa ili projekta

3.2. Obrazac proračuna programa ili projekta

3.3. Obrazac izjave o nepostojanju dvostrukog financiranja

3.4. Obrazac izjave o nekažnjavanju

3.5. Popis priloga koje je potrebno priložiti uz prijavu

Obrasci za provedbu programa i izvještavanje iz stavka 1. ove točke su:

5.1. Obrazac ugovora o financiranju programa ili projekta

5.2. Obrazac opisnog izvještaja provedbe programa ili projekta

5.3. Obrazac financijskog izvještaja provedbe programa ili projekta

IV.

Poziv i dokumentacija za provedbu Javnog poziva iz točke III. objavljuje se na mrežnim stranicama davatelja financijskih sredstava www.cavle.hr.

V.

Sukladno Pravilniku o financiranju programa, projekata i manifestacija koje provode organizacije civilnog društva općinski načelnik osnovati će Povjerenstvo za pripremu i provedbu javnog poziva za financiranje javnih potreba Općine/Povjerenstvo za provjeru ispunjavanja propisanih uvjeta natječaja i Povjerenstvo za ocjenu prijavljenih programa koji su zadovoljili provjeru propisanih uvjeta Javnog poziva.

VI.

Na temelju provedenog postupka ocjenjivanja programa, Povjerenstvo za ocjenu prijavljenih programa daje prijedlog za odobravanje financijskih sredstava za programe ili projekte o kojima, uzimajući u obzir sve činjenice, odlučuje načelnik Općine.

Na temelju Odluke iz stavka 1. ove točke s nositeljem projekta sklopiti će se Ugovor o financiranju projekta ili programa.

VII.

Odluka iz točke VI. bit će objavljena na mrežnim stranicama Općine Čavle [www.cavle.hr](http://www.cavle.hr) u roku o 8 dana od dana donošenja.

VIII.

Ova Odluka stupa na snagu danom donošenja.

OPĆINSKA NAČELNICA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivana Cvitan Polić, mag.cult.

KLASA: 022-05/21-01/46

Urbroj: 2170-03-21-01--

Čavle, 24. prosinca 2021.g.